Karro

Karro on eesti perekonnanimi.

Statistika
2022. aasta 1. jaanuari seisuga oli Eestis perekonnanimi Karro 511 inimesel: 237 mehel ja 274 naisel. Perekonnanimede levikult oli Karro meeste puhul 225. kohal ja naiste puhul 201. kohal.

Perekonnanimi Karro oli kõige levinum vanuserühmas 75–79 aastat, kus seda oli 10 000 elaniku kohta 4,80. Nimi oli kõige sagedasem Võru maakonnas, kus sellist nime kandis maakonna 10 000 elaniku kohta keskmiselt 8,32 inimest.Statistikaamet: Nimede statistika (vaadatud 04.07.2022)

19. sajandi algul pandi pärisorjusest vabastamise käigus Eesti kõigis maakondades kokku 122 erinevas mõisavallas talupoegadele nimeks Karro. Neist 40 mõisavalda asus Tartumaal, 27 Viljandimaal, 14 Pärnumaal, 11 Virumaal, teistes maakondades vähem. Suur osa nimedest Karro normaliseeriti hiljem nimeks Karu.Onomastika andmebaas. Nimede panemine (algne nimekuju): Karro. 

Nimede eestistamise käigus loobuti nimest Karro ühel korral, kui 1936. aastal võeti Pala vallas uueks nimeks Kasemägi.Onomastika andmebaas. Nimede eestistamine: (vana nimekuju): Karro.

Nime kandjaid
Aleksander Karro, eesti ajakirjanik (1896–1929)
Harry Karro, eesti näitleja (1930–2009)
Helle Karro, eesti günekoloog (1957–)
Ilmari Karro, eesti astroloog, müstik ja filmikriitik (1932–2011)
Merle Karro-Kalberg, eesti ajakirjanik ja maastikuarhitekt (1981–) 

 Viited 

Välislingid


Kategooria:Eesti perekonnanimed